cyanic-selkie/wikianc huggingface dataset:
খোলাহাটি রেলওয়ে স্টেশন
পরিষেবা
খোলাহাটি রেলওয়ে স্টেশন দিয়ে যেসকল ট্রেন চলাচল করে। নিম্নে তা উল্লেখ করা হলো:
ঝিলমিল আবাসিক এলাকা
ঝিলমিল আবাসিক এলাকা ঢাকার কেরানীগঞ্জ উপজেলায় অবস্থিত রাজধানী উন্নয়ন কর্তৃপক্ষ (রাজউক)-এর একটি আবাসিক প্রকল্প।
ইতিহাস
কেরানীগঞ্জে ঢাকা-মাওয়া মহাসড়কের পাশে ঝিলমিল আবাসিক এলাকার প্রকল্পের কাজ শুরু হয় ১৯৯৭ সালে। এই প্রকল্পে রাজউক মোট ১,৬৩৫টি প্লটে প্রায় ১২ হাজার অ্যাপার্টমেন্ট তৈরির পরিকল্পনা করে। প্রস্তাবিত মেট্রোরেল প্রকল্পের জন্য একটি স্টেশন এখানে নির্মিত হবে। এছাড়াও ভবিষ্যতে ঢাকাকে ঘিরে প্রস্তাবিত রিং-রোড প্রকল্পের আওতায় একে রাখা হয়েছে। তবে রাজউকের অন্যান্য আবাসিক প্রকল্পের তুলনায় ঝিলমিল প্রকল্পের আয়তন তুলনামূলক ছোট।
মাখা ময়দার তাল
মাখা ময়দার তাল বা সংক্ষেপে ময়দার তাল বলতে শস্যদানার ময়দা (মিহি প্রক্রিয়াজাত গুঁড়া) দিয়ে তৈরি মোটা, পুরু, নমনীয়, কদাচিৎ চটচটে আঠালো ও স্থিতিস্থাপক লেইকে বোঝায়। সাধারণত ময়দার সাথে সামান্য পরিমাণ পানি (জল) এবং প্রয়োজনে অন্য কোনও তরল (যেমন দুধ) হাত, উপকরণ বা যন্ত্রের সাহায্যে ফেটিয়ে, মাখিয়ে, মিশিয়ে, ঠেসে, চেপে, পিষে মাখা ময়দার তাল প্রস্তুত করা হয়। কখনও কখনও এর মধ্যে গাঁজনের জন্য ইস্ট (এক ধরনের ছত্রাকের গুঁড়া/মিশ্রণ) অথবা অন্য কোনও ধরনের খামির ব্যবহার করা হয়, যাতে তালটি কিছু সময় রেখে দিলে এর ভেতরের খামির থেকে বায়বীয় পদার্থ বের হয়ে সেটি ফুলে ওঠে। এছাড়া এতে বিভিন্ন ধরনের স্নেহ পদার্থ (তেল, ঘি, ময়ান), স্বাদগন্ধবর্ধক উপাদান, লবণ, চিনি, মধু, ডিম, ইত্যাদি যোগ করা হতে পারে। পানি বেশি থাকলে ময়দার তাল বেশি স্থিতিস্থাপক হয়, আর ময়ান বা স্নেহ পদার্থ বেশি থাকলে বেশি খাস্তা ও রান্নার পরে বেশি মচমচে হয়। ব্যবহৃত উপাদান, খামির, মেশানোর পদ্ধতি (দ্রুত নাকি বহুক্ষণ ঠেসে ও ফুলিয়ে), এবং রান্না বা সেঁকার পদ্ধতির উপর ভিত্তি করে মাখা ময়দার তাল বিভিন্ন প্রকারের হতে পারে।
টয়োটা হ্যারিয়ার
টয়োটা হ্যারিয়ার (トヨタ・ハリアー) হলো জাপানী কোম্পানী টয়োটা কর্তৃক উদ্ভাবিত একটি পাঁচ আসনের ক্রসরোড এসইউভি প্রযুক্তির গাড়ী। এটি ডিসেম্বর, ১৯৯৭ সাল থেকে বিক্রি বাজারে পাওয়া যাচ্ছে। সেসময় এটি শুধুমাত্র জাপানের টয়োপেট ডিলারশিপ কর্তৃক বিক্রি করা হতো। আমদানির ক্ষেত্রে মার্চ, ১৯৯৮ থেকে ডিসেম্বর, ২০০৮ সাল পর্যন্ত গাড়িটি লেক্সাস আরএক্স হিসেবে রিব্যাজড হয়ে বিক্রিত হয়।
এম. এ. জাহের
'''এম. এ. জাহের''' (c. ১৯৩২ – ২৭ আগস্ট ২০১৭) একজন বাংলাদেশি ভূতাত্ত্বিক ছিলেন। তিনি ব্রাহ্মণবাড়িয়া জেলার বাঞ্ছারামপুর উপজেলার মানিকপুর গ্রামে জন্ম গ্রহণ করেন।  বাংলাদেশ ভূতাত্ত্বিক জরিপ অধিদপ্তরের মহাপরিচালক ছিলেন।
তিনি জাহেরাইট আবিষ্কার করেছেন।
জীবনী
এম. এ. জাহের ১৯৬৯ সালে মিশিগান প্রযুক্তি বিশ্ববিদ্যালয়ে পড়াকালীন সময়ে তার স্নাতকোত্তর গবেষণাপত্রে পাকিস্তানের পাঞ্জাব প্রদেশের সল্ট রেঞ্জে সন্ধান পাওয়া এক নতুন খনিজ পদার্থের নাম উল্লেখ করেছিলেন। ১৯৭৭ সালে খনিজ পদার্থটির নাম তার নামানুসারে জাহেরাইট রাখে আন্তর্জাতিক খনিজ সংঘ। তিনি বাংলাদেশ ভূতাত্ত্বিক জরিপ অধিদপ্তরের মহাপরিচালক ছিলেন। এছাড়া, তিনি ঢাকা বিশ্ববিদ্যালয়ে শিক্ষকতা করেছেন। তিনি মুক্তিযুদ্ধের সময় মুক্তিযোদ্ধাদের প্রযুক্তিগত ও কৌশলগত সহায়তা প্রদান করেছিলেন।
এম. এ. জাহের ২০১৭ সালের ২৭ আগস্ট ৮৫ বছর বয়সে মৃত্যুবরণ করেন।
ইজ্জতপুর রেলওয়ে স্টেশন
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে ইজ্জতপুর রেলওয়ে স্টেশন তৈরি করা হয়।
পরিষেবা
ইজ্জতপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
বানরহাট চা বাগান
বানারহাট চা বাগান ভারতের পশ্চিমবঙ্গ রাজ্যের জলপাইগুড়ি জেলার একটি শহর।
দক্ষিণ পূর্ব রেল
দক্ষিণ পূর্ব রেল হল ভারতীয় রেল এর মোট ১৮ টি রেল জোনের একটি গুরুত্বপূর্ণ রেল জোন। এটি পশ্চিমবঙ্গ, ঝাড়খন্ড ও ওড়িশা রাজ্যে বিস্তৃত। এই রেল জোনের অধীনে চারটি রেল বিভাগ রয়েছে। এই বিভাগগুলি হল :
ইতিহাস
বেঙ্গল নাগপুর রেলওয়ে (বিএনআর) কোম্পানি ১৮৮৭ সালে গঠিত হয়। নাগপুর ছত্তীসগঢ় রেলওয়ে থেকে দায়িত্ব গ্রহণের জন্য এবং লাইনটিকে ব্রডগেজে রূপান্তর করার জন্য। ১৮৮৮ সালে কাজ শেষ হয়। নাগপুর থেকে আসানসোল পর্যন্ত মূল লাইনের সম্প্রসারণ ১৮৯১ সালের মধ্যে শেষ হয়। বিলাসপুরকে উমারিয়া কয়লা খনির সাথে সংযুক্ত করে এমন একটি ১৬১ মাইল শাখা লাইন (২৫৮ কিলোমিটার) নির্মিত হয় এবং উমারিয়া থেকে কাটনি (১৮৯১) পর্যন্ত বিদ্যমান লাইনের সাথে যুক্ত হয়। বিংশ শতাব্দীর শেষের দিকে, কলকাতা-বোম্বে এবং কলকাতা-মাদ্রাজ লাইনের কাজ শেষ হয়। বিংশ শতাব্দীর প্রথমার্ধে বিএনআর লাইনের কাজ ধীরে ধীরে অগ্রসর হয়। ১৯২১ সালে তালচের কয়লাক্ষেত্রগুলি নেরগুন্ডি থেকে শুরু করে একটি রেললাইন দ্বারা সংযুক্ত করা হয়। ১৯৩১ সালে, রায়পুর-বিজয়নগরম লাইন স্থাপন করা হয়, যা পূর্ব উপকূলকে কেন্দ্রীয় প্রদেশের সাথে সংযুক্ত করে। ১৯৩০-এর দশকের শেষের দিকে বিএনআর দেশের বৃহত্তম ন্যারো-গেজ নেটওয়ার্কের মালিক হয়। ১৯৪৪ সালের ১ লা অক্টোবর ব্রিটিশ ভারত সরকার বিএনআর ব্যবস্থাপনা গ্রহণ করে এবং ১৯৫২ সালের ১৪ ই এপ্রিল পর্যন্ত এই নামেই ডাকা অব্যাহত ছিল, ১৯৫৫ সালের ১ আগস্ট, পূর্বতন বেঙ্গল নাগপুর রেলওয়ে অংশটি পৃথক করা হয় এবং একটি নতুন অঞ্চল দক্ষিণ-পূর্ব রেল জোন গঠিত হয়। ১৯৬৭ সালের জুলাই মাসে দক্ষিণ-পূর্ব রেল বাঁকুড়া দোমোদার নদী লাইনের কার্যক্রম শুরু করে। এর পর ২০০৩ সালে এই রেল জোনকে ভেঙ্গে পূর্ব উপকূল রেল ও দক্ষিণ পূর্ব মধ্য রেল জোন গঠন করা হয়। এই রেল জোনের সদর দপ্তর কলকাতার গার্ডেনরিচে অবস্থিত। এই রেল জোনের অধীনে ২৬৩১ কিলোমিটার রেলপথ রয়েছে। ২০০৩ সালের এপ্রিল পর্যন্ত দক্ষিণ-পূর্ব রেলে আটটি বিভাগ ছিল, খড়গপুর, আদ্রা, সম্বলপুর, খুরদা রোড, বিশাখাপত্তনম, চক্রধরপুর, বিলাসপুর এবং নাগপুর। ২০০৩ সালের এপ্রিলে এসইআর থেকে দুটি নতুন অঞ্চল তৈরি করা হয়। ২০০৩ সালের ১ এপ্রিল দক্ষিণ-পূর্ব রেলওয়ের খুরদা রোড, সম্বলপুর এবং বিশাখাপত্তনম বিভাগ নিয়ে গঠিত ইস্ট কোস্ট রেলওয়ে তৈরি করা হয়। ২০০৩ সালের ৫ এপ্রিল দক্ষিণ-পূর্ব রেলওয়ের নাগপুর ও বিলাসপুর বিভাগ নিয়ে গঠিত দক্ষিণ-পূর্ব মধ্য রেলওয়ে এবং একটি নতুন রায়পুর বিভাগ তৈরি করা হয়। ২০০৩ সালের ১৩ ই এপ্রিল এসইআর আদ্রা ও চক্রধরপুর বিভাগকে নতুন রাঁচি বিভাগ গঠনের জন্য পুনর্গঠিত করে। টিকিয়াপাড়া, খড়গপুর ও পাঁশকুড়ায় দক্ষিণ-পূর্ব রেলের একাধিক ইউনিট শেড রয়েছে। বৈদ্যুতিক লোকোমোটিভ শেডগুলি সাঁতরাগাছি, টাটানগর, বোকারো স্টিল সিটি, রৌরকেলা, খড়গপুর এবং বন্ডমুন্ডায় রয়েছে। ডিজেল লোকোমোটিভ শেডগুলি খড়গপুর, বোকারো স্টিল সিটি এবং বন্ডমুন্ডায় অবস্থিত। কোচ রক্ষণাবেক্ষণের ইয়ার্ডটি সাঁতরাগাছিতে রয়েছে। দক্ষিণ পূর্ব রেলওয়ের বড় কারখানাটি খড়গপুরে অবস্থিত।
বানরহাট চা বাগান
ভূগোল
বানারহাট চা বাগান জনগণনা নগরটি জলপাইগুড়ি জেলার ধুপগুড়ি ব্লকের অন্তর্ভুক্ত৷ এটি হাতিনালা নদীর তীরে অবস্থিত৷ শহরটি বানরহাট থানার অন্তর্গত৷
২০০১
ভারতের ২০০১ সালের আদমশুমারি অনুসারে বানারহাট চা বাগান শহরের জনসংখ্যা হল ১৪,৪৩১ জন। এর মধ্যে পুরুষ ৫২% এবং নারী ৪৮%।এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে বানারহাট চা বাগান এর সাক্ষরতার হার বেশি।এই শহরের জনসংখ্যার ১৪% হল ৬ বছর বা তার কম বয়সী।
২০১১
২০১১ খ্রিষ্টাব্দের ভারতের জনগণনা অনুসারে বানারহাট চা বাগান জনগণনা নগরের জনসংখ্যা ১৫৬৫২ জন, যার মধ্যে ৭৯৬৫ জন পুরুষ ও ৭৬৮৭ জন নারী৷ প্রতি হাজার পুরুষে ৯৬৫ জন নারী৷ ৬ বছর অনুর্দ্ধ ১৭৫৯ জন শিশু, যা সমগ্র জনসংখ্যার ১১.২৪ %৷ ৬ বছরোর্দ্ধ জনসংখ্যার ৭৪.১২% অর্থাৎ ১০২৯৮ জন সাক্ষর৷ পুরুষ সাক্ষরতার হার ৮১.৮৪ % এবং নারী সাক্ষরতার হার ৬৬.০৯ %৷
পরিবহন
শহরটি ১৭ নং জাতীয় সড়ক ও ১২ নং রাজ্য সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও দার্জিলিং শহরের সাথে সড়কপথে যুক্ত৷ নিকটবর্তী রেলস্টেশনটি হলো বানারহাট রেলওয়ে স্টেশন৷
জনি বি. গুড
"জনি বি. গুড" (Johnny B. Goode) মার্কিন রক এ্যান্ড রোল তারকা শিল্পী চাক বেরি কর্তৃক প্রকাশিত একটি একক গান। এটি চেস রেকর্ডস থেকে মুক্তি পায় ১৯৫৮ সালের মার্চ মাসে। গানটি বিলবোর্ড ম্যাগাজিনের "আর এ্যান্ড বি" চার্টে ২ নম্বরে এবং "হট ১০০" চার্টে ৮ নম্বরে পৌঁছে ।
জনপ্রিয় সঙ্গীত ধারায় "জনি বি. গুড" কে অন্যতম জনপ্রিয় এবং গুরুত্বপূর্ণ গান হিসেবে ধরা হয়। গানটিকে বলা হয়, "প্রথম রক এ্যান্ড রোল হিট গান, যা রক এ্যান্ড রোল তারকা হওয়ার গৌরব নিয়ে" । এটি অন্য অনেক শিল্পী দ্বারা রেকর্ড করা হয়েছে এবং প্রচুর সম্মাননা পেয়েছে। রোলিং স্টোন ম্যাগাজিনের "সর্বকালের ৫০০ সেরা গান" এর তালিকায় ৭ নম্বরে স্থান দেওয়া হয়েছে ।
কানাডা–তাইওয়ান সম্পর্ক
thumb|right|ইউএন-২৭৫৮ এর আলোচ্য প্রতিস্থাপনে কানাডার সম্মতি। thumb|ভ্যানকুভারে অনুষ্ঠিত তাইওয়ানফেস্ট thumb|[[বোমবার্ডিয়ার ইনক. কর্তৃক নির্মিত তাইপেই মেট্রোর ট্রেন।]] thumb|[[ভ্যানকুভার|ভ্যানকুভারে অবস্থিত কুওমিন্টাং ভবন।]]
কানাডা–তাইওয়ান সম্পর্ক হল কানাডা এবং প্রজাতন্ত্রী চীন বা তাইওয়ান রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪২ সালে এ দুই দেশের মধ্যকার সম্পর্ক স্থাপিত হয়। কানাডা এবং তাইওয়ানের মধ্যে বেশকিছু সক্রিয় দ্বিপাক্ষিক চুক্তি কার্যরত আছে।
ইতিহাস
১৯৪২ সালে কানাডা প্রজাতন্ত্রী চীনে (কুইং সাম্রাজ্যের উত্তরসূরী রাষ্ট্র, চংকুইং এর যুদ্ধকালীন রাজধানী) তাদের প্রথম রাষ্ট্রদূত নিয়োগ করে। ১৯৪৬ সালে দূতাবাসটিকে স্থায়ী রাজধানী নানজিংয়ে নিয়ে যাওয়া হয়। তবে জাতীয়তাবাদীদের বিপক্ষে সমাজতান্ত্রিকদের জয়ের পর তারা তাইওয়ানে চলে যেতে বাধ্য হন এবং সমাজতান্ত্রিকেরা গণপ্রজাতন্ত্রী চীনের প্রতিষ্ঠা করেন। ১৯৫১সালের ২৬শে ফেব্রুয়ারি পর্যন্ত নানজিংয়ের কানাডীয় দূতাবাসটি চালু ছিল। তখন কানাডা তাইওয়ানের সাথে কূটনৈতিক সম্পর্ক বজায় রাখত।
নীতিমালা
১৯৭০ সালের ১৩ই অক্টোবর কানাডা সমাজতান্ত্রিক চীনকে স্বীকৃতি দিয়ে জাতীয়তাবাদী চীনের সাথে কূটনৈতিক সম্পর্ক বিচ্ছিন্ন করে। জাতিসংঘ সাধারণ পরিষদ রেজোল্যুশন ২৭৫৮তে কানাডা পিআরসি দ্বারা আরওসির প্রতিস্থাপনকে সমর্থন দেয়। কানাডা এবং তাইওয়ানের মধ্যকার কূটনৈতিক সম্পর্ক ছিন্ন হবার পর থেকে দুই দেশের কূটনৈতিক মিশন প্রতিনিধিত্বকারী অফিস দ্বারা প্রতিস্থাপিত হয়।
বর্তমানে প্রজাতন্ত্র চীন সরকার কানাডার অটোয়াতে একটি তাইপেই ইকোনোমিক অ্যান্ড কালচারাল অফিস পরিচালনা করে। এছাড়া ভ্যানকুভার এবং টরোন্টোতে আরো দুইটি অফিস রয়েছে। তাইওয়ান বৈদেশিক বাণিজ্য উন্নয়ন সংস্থারও ভ্যানকুভার এবং টরোন্টোতে অফিস রয়েছে।
কানাডা সরকার তাইওয়ানের রাজধানীতে কানাডিয়ান ট্রেড অফিস ইন তাইপেই স্থাপন করেছে।
অর্থনৈতিক ক্ষেত্রে
তাইওয়ান হল কানাডার অন্যতম প্রধান (এশিয়া–আটলান্টিক অঞ্চলে পঞ্চম এবং সারা বিশ্বে ১২তম) বাণিজ্যিক সহযোগী। কানাডা থেকে তাইওয়ানে রপ্তানিকৃত প্রধান পণ্যসমূহ হল ধাতব আকরিক, খনিজ তেল, পিচ, কাঠ, কয়লা, নিকেল এবং রেলপথের যানবাহন। কানাডা হল তাইওয়ানের ২৪তম বৃহত্তম বাণিজ্যিক সহযোগী। তাইওয়ান থেকে কানাডায় রপ্তানিকৃত পণ্যসমূহ হল মোবাইল, রেকর্ড করার যন্ত্র, বয়লার, স্টীলজাতীয় পণ্য এবং প্লাস্টিক সামগ্রী ইত্যাদি।
২০১৫ সালে তাইওয়ানের সাথে পণ্যদ্রব্য খাতে সর্বমোট বাণিজ্যের পরিমাণ বেড়ে দাঁড়ায় ৬.৯১ বিলিয়ন মার্কিন ডলারে, যা আগের বছরগুলোর তুলনায় ১৪.৬১ শতাংশ বেশি। কানাডীয় রপ্তানিমূল্য ছিল ১.৪৬ বিলিয়ন ডলার, পক্ষান্তরে আমদানিমূল্য ছিল ৫.৪৫ বিলিয়ন ডলার। অর্থনৈতিক খাত বার্ষিক "কানাডা—তাইওয়ান অর্থনৈতিক পরামর্শের" মাধ্যমে যৌথভাবে বাজারে প্রবেশ, গবেষণা ও উদ্ভাবন প্রভৃতি দিকে আলোচনার মাধ্যমে নিয়ন্ত্রিত হয়। বিভিন্ন কানাডা—তাইওয়ান চুক্তি ও সমঝোতা স্মারকও স্বাক্ষরিত হয়েছে। ২০১৬ সালের জানুয়ারি মাসে কানাডিয়ান ট্রেড অফিস ইন তাইপেই এবং তাইপেই ইকোনোমিক অ্যান্ড কালচারাল অফিস ইন অটোয়া কর্তৃক টেলিযোগাযোগ সহায়তা এবং দ্বৈত রাজস্ব ব্যবস্থাপনা (ডাবল ট্যাক্সেশন অ্যারেঞ্জমেন্ট বা এডিটিএ) রোধে একটি সমঝোতা স্মারক স্বাক্ষরিত হয়েছে।
সত্যপীরের ভিটা
সত্যপীরের ভিটা বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত নওগাঁ জেলার বদলগাছী উপজেলার পাহাড়পুর ইউনিয়নে পাহাড়পুর যাদুঘরের পাশে অবস্থিত একটি প্রাচীন বিহার। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
সত্যপীরের ভিটা পাহাড়পুরে অবস্থিত সোমপুর বিহার এর পূর্ব দেয়াল থেকে প্রায় ৩০০ গজ পূর্বদিকে কয়েকটি স্থাপত্য নিদর্শনের ধ্বংসাবশেষ। এই নিদর্শনগুলো নিয়ে বেশ কিছু কাহিনী প্রচলিত।
ইতিহাস
স্থানীয়দের প্রচলিত ধারণা অনুসারে, সত্যপীর নামক স্থানীয় এক লোকের নামানুসারে এই জায়গাটির নাম হয়েছে 'সত্যপীরের ভিটা'। কিন্তু নথি পত্রে এই ধারনার কোন প্রমাণ পাওয়া যায় নি। বরং গবেষণা করে দেখা যায়, সত্যপীরের ঘটনার অনেক আগেই এখানে স্থাপনা গড়ে উঠেছে।
জন এন. শিভ
জন নর্থাপ শিভ (২২শে ফেব্রুয়ারি, ১৯১৩ – ১লা জুন, ১৯৮৪) ছিলেন একজন আমেরিকান পদার্থবিদ এবং উদ্ভাবক। তিনি বেল টেলিফোন গবেষণাগারে ট্রানজিস্টার আবিষ্কারের দিনগুলোতে ইলেক্ট্রনিক্স প্রকৌশল এবং কঠিন অবস্থা পদার্থবিজ্ঞানে উল্লেখযোগ্য অবদান রাখেন। বিশেষ করে তিনি পরীক্ষামূলক প্রমাণে দেখান যে, ইলেকট্রন হোলগুলো বাল্ক জার্মেনিয়ামের মাধ্যমে ছড়ায় যা আগের তত্ত্বকে ভুল প্রমাণিত করে। এটি জন বারডিন এবং ওয়াল্টার হাউজার ব্র্যাটেইনের পয়েন্ট কন্টাক ট্রানজিস্টার থেকে উইলিয়াম শকলের রোবাস্ট জংশন ট্রানজিস্টার পর্যন্ত ধারা গুলোকে প্রশস্ত করেছিলো। শিভ ১৯৪৮ সালে ফটো ট্রানজিস্টার আবিষ্কার করেন এবং এটি আবিষ্কারের জন্যই তিনি বিখ্যাত। এটি হল একটি ডিভাইস যা, একটি ফটো ডায়োডের সংবেদনী আলো এবং ট্রানজিস্টারের প্রাপ্ত তড়িৎকে মিলিত করে। ১৯৫৯ সালে তিনি শিভ তরঙ্গ যন্ত্র তৈরির কাজে এবং তরঙ্গ গতি ব্যাখ্যাকরণে মূল উপকরণ হিসেবে এই তত্ত্বটি ব্যবহার করেন।
প্রাথমিক জীবন ও শিক্ষা
জন নর্থাপ শিভ ২২শে ফেব্রুয়ারি, ১৯১৩ সালে মার্কিন যুক্তরাষ্ট্রের, মেরিল্যান্ডের বাল্টিমোর শহরে জন্মগ্রহণ করেন এবং নিউ জার্সিতে বাল্যকাল অতিবাহিত করেন। শিভ ১৯৩৪ সালে পদার্থ এবং রসায়ন শাখায় রাটজারস বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন। তিনি ১৯৩৯ সালে জনস হপকিন্স বিশ্ববিদ্যালয় থেকে পিএইচডি অর্জন করেন। পিএইচডি কালীন সময়ে গবেষণার অংশ হিসেবে একটি অভিসন্দর্ভ পত্র জমা দেন। পত্রের বিষয়বস্তু হলো "যান্ত্রিক গণনার মডুলেশন তত্ত্ব এবং তার চর্চা।" শিভ আমেরিকার ফিজিক্যাল সোসাইটির ফেলো নির্বাচিত হয়েছিলেন। তিনি আমেরিকান ফিজিক্যাল সোসাইটি, ফাই বেটা কাপ্পা এবং সিগমা জাই সংগঠনগুলোর একজন সক্রিয় সদস্য ছিলেন।
বৈজ্ঞানিক কর্মজীবন
জন এন. শিভ ১৯৩৯ সালে বেল টেলিফোন গবেষণাগারে যোগ দান করেছিলেন। শিভ প্রাথমিক ভাবে ফিজিক্স রিসার্চ, ডিভাইস উন্নয়নকারক এবং পরে শিক্ষা কেন্দ্র ও প্রশিক্ষণ কেন্দ্রে কাজ করেন। শিল্প ক্ষেত্র থেকে অবসর গ্রহণ করার পর, তিনি জর্জিয়ান কোর্ট বিশ্ববিদ্যালয়-এ পদার্থবিজ্ঞানের একজন উপরি অধ্যাপক হিসেবে নিযুক্ত হন এবং সেখানে অনেকদিন ধরে কাজ করেন। আজো কলেজ ক্যাম্পাসের গোলাকৃতি সূর্যঘড়ি, কলেজের সামনে বইয়ের দোকান এবং লাইব্রেরি, এগুলো জন এন. শিভের সারা জীবনের বাসনা এবং পদার্থবিজ্ঞানের শিক্ষার উন্নতির জন্য সেগুলো উৎসর্গ করা।
ট্রানজিস্টার উন্নয়ন
৩০শে জানুয়ারি, ১৯৪৮ সালে শিভ আবিষ্কার করেন যে, জার্মেনিয়ামের একটি পি-টাইপ স্তরের সাথে সোনার প্রলেপ দেয়া টাংস্টেন ধাতুর সংযুক্তিতে একটি এন-টাইপ সাবস্ট্রেট এর মাধ্যমে "একটি ভয়ঙ্কর ট্রায়োড প্রভাব" এর সৃষ্টি হয়। ঠিক ঐ বছরের ১৩ই ফেব্রুয়ারি তিনি আরো একটি নতুন উদ্ভাবন করেন। এই আবিষ্কারের মূল নীতি ছিলো, একটি ব্রোঞ্জের তৈরি ট্রানজিস্টার পি-স্তরের "ক্ষমতা ৪০x" অর্জন না হওয়া পর্যন্ত এন-টাইপ সাবস্ট্রেটের উপরিভাগের সাথে সংযুক্ত থাকবে।
তিনি তার আবিষ্কারের বিস্তৃতির জন্য একটি ব্রোঞ্জের মাধ্যমে একটি ট্রানজিস্টার তৈরি করেন যার সামনে এবং পেছনে বাল্ক জার্মেনিয়ামের পাতলা ছানি দেয়া। তার এ কাজটি প্রমাণ করে দেয় যে, ইলেক্ট্রনিক হোলগুলো বাল্ক জার্মেনিয়ামের ভেতরে ছড়ানো ছিটানো থাকে। যা আগের ধারাকে ভুল প্রমাণ করে দিয়েছিলো।  এই তত্ত্বটি উইলিয়াম শকলির ধারণাকে নিশ্চিত করে যে, একটি জংশন ট্রানজিস্টার তৈরি করা সম্ভব। যা এযাবতকাল তিনি তার দলের কাছ থেকে তথ্যটি গোপন করে রেখেছিলেন। শকলি পরে কর্মীদের কাজগুলোকে স্বীকার করে বলেন, "তারা মিশুক এবং একে অপরের সহযোগী এবং তাদের মধ্যে একটি কার্যত প্রতিযোগিতা আছে।" তিনি আরও স্বীকার করেন যে, "১৯৪৮ সালে জন এন. শিভের "হ্যান্ড ওয়াজ ফোর্সড" প্রকাশিত না হওয়া পর্যন্ত শকলি কিছু নিজস্ব গোপন কাজ করে রেখেছিলেন যা প্রকাশ করেননি।
ফটোট্রানজিস্টার
১৯৪৮ সালে শিভ ফটো ট্রানজিস্টার আবিষ্কার করেন। সেখানে তিনি তারের পরিবর্তে আলোর বিম্ব ব্যবহার করেন। এ ধারায় পয়েন্ট কন্ট্যাক ট্রানজিস্টারের বিকিরণে ইলেকট্রন হোলগুলো তৈরি করে যা সংগ্রাহক এর মধ্য দিয়ে প্রবাহিত হয়। এ তত্ত্বটি তিনি ১৯৫০ সালের আগে প্রকাশ করেননি। এই আবিষ্কারটি আধুনিক দিনগুলোকে দেশব্যাপী সরাসরি ডায়ালিং পদ্ধতিকে বিস্তৃত করে।
শিভের তরঙ্গ মেশিন
তিনি পাঠ্যক্রম এবং শিক্ষামূলক কর্মসূচির প্রশাসনিক ভূমিকায় বেল ল্যাবরেটরির কর্মচারীদের প্রধান পরিচালক হিসেবে দায়িত্ব পালন করেন।
বেল ল্যাবরেটরিতে থাকাকালীন সময়ে তিনি শিভ তরঙ্গ যন্ত্র (এছাড়াও এটি শিভ তরঙ্গ জেনারেটর নামেও পরিচিত) আবিষ্কার করেন। তরঙ্গ জেনারেটরটি এক সারি ধাতব ছেনির দ্বারা মুচড়ানো তারকে সংযুক্ত করে তরঙ্গের গতিকে চিত্রিত করে। মোচড়ানো তারটি এক ছিপ থেকে পরবর্তী ছিপে শক্তি প্রেরণ করে। ইলেক্ট্রোম্যাগনেটিক তরঙ্গে রূপান্তরের মত এর গতি উচ্চ কম্পাঙ্ক বিশিষ্ট তরঙ্গাকার, তাই মানুষ এটি খালি চোখে দেখতে পারে না। প্রক্রিয়াটির শেষ মুহূর্তে মুচড়ানো তারগুলো স্বাভাবিক হয়ে আসে। যন্ত্রের স্বাভাবিক এই গতি জানিয়ে দেয় যে, তরঙ্গটি সারির ছিপগুলোকে আড়াআড়ি ভাবে স্থির করতে বেশ কয়েক সেকেন্ড সময় নিবে এবং এর মাধ্যমে মুচড়ানো তারের গতিকে সহজে পর্যবেক্ষণে করা সম্ভব। তরঙ্গ জেনারেটরটি তরঙ্গের প্রতিফলন, স্থায়ী তরঙ্গ, অনুরণন, ইম্পিডেন্স মিলানো এবং আংশিক প্রতিফলনকে ব্যাখ্যা করে। শিভ, দুটি শিক্ষামূলক চলচ্চিত্র নির্মাণ করেন। যেখানে তিনি তার আবিষ্কারের দৃষ্টান্তমূলক প্রমাণ ব্যাখ্যা করেন। যার একটির নাম "সিম্পল ওয়েভ" ও অপরটি সিমিলারিটিস ইন ওয়েব বিহেবিয়োর, এবং এই নামে একটি বইও রচনা করেন। তার আবিষ্কারগুলো স্যান ফ্রান্সিসকোর এক্সপ্লোরেটরিয়াম বিজ্ঞান জাদুঘরে সংরক্ষণের জন্য প্রদর্শনী থেকে একটি বড় মাপের সংস্করণ রাখা হয়।
পেটেন্ট
শিভ সেলেনিয়াম সংশোধন এবং এর তৈরি পদ্ধতি সহ বিভিন্ন পেটেন্ট গ্রহণ করেন। সরাসরি উত্তপ্ত তাপদ্বয়, ফটোরেজিস্টিভ ট্রান্সকেটিং ডিভাইস , টেলুরিয়াম এবং তার তৈরি প্রক্রিয়াসহ সেলেনিয়াম সংশোধন, সেলেনিয়াম রেকটিফায়ারের বিশোধন পদ্ধতির যন্ত্রপাতি, অর্ধপরিবাহী আলোক তড়িৎ যন্ত্র, অর্ধপরিবাহী অনুবাদকের শর্তাবলী, অর্ধপরিবাহী বিবর্ধক, এবং গেট কারেন্টের পরিবর্তন।
বই
শিভ তার জীবনে তিনটি বই রচনা করেন। যার শুরুটা দ্যা প্রপার্টিস, ফিজিক্স, এন্ড ডিজাইন অব সেমিকন্ডাক্টর ডিভাইস  বই-এর মাধ্যমে। বইটি ১৯৫৯ সালে প্রকাশ করেছিলেন। এই বইয়ের মূল ভিত্তি ছিলো অর্ধপরিবাহী ডিভাইস। পরবর্তীতে তিনি ১৯৬১ সালে "সিমিলারিটিস অব ওয়েব বিহেবিয়োর" নামে আরেকটি বই প্রকাশ করেন। যেটার মূল উদ্দেশ্য ছিলো তার আবিষ্কৃত, তরঙ্গের ফটোট্রানজিস্টার যন্ত্রটি ব্যবহার করে কলেজের শিক্ষকরা যাতে সহজেই কলেজ শিক্ষার্থীদেরকে পড়াতে পারে। তার সর্বশেষ বই, সিমিলারিটিস ইন ফিজিক্স ১৯৮২ সালে প্রকাশিত হয়। বইটির লেখনীতে দৈত্বসত্ত্বা ছিলো। অপরজন হলেন রবার্ট এল ওয়েবার। সাধারণ অবদানে তিনি ছিলেন "ট্রানজিস্টার টেকনোলজি, ভলিউম-১" এর একজন সাধারণ অবদানকারী।
সম্মান
জন এন. শিভ ছিলেন আমেরিকান ফিজিক্স সোসাইটির একজন ফেলো এবং ইন্সটিটিউট অব ইলেক্ট্রিক্যাল এন্ড ইলেক্ট্রনিকস ইঞ্জিনিয়ার এর একজন উচ্চ পদস্থ কর্মকর্তা। এছাড়াও তিনি ছিলেন আমেরিকান ইন্সটিটিউট অব ফিজিক্স এর আন্তঃকলেজের পদার্থ বিজ্ঞান প্রোজেক্টের উপদেষ্টা কমিটির সভাপতি।
ব্যক্তিগত জীবন
ব্যক্তিগত জীবনে জন এন. শিভ, হেলেন শিভের সঙ্গে বিবাহ বন্ধনে আবদ্ধ হন।
নিউজ জে
নিউজ জে একটি তামিল ভাষার সংবাদভিত্তিক টিভি চ্যানেল যার প্রধান কার্যালয় তামিলনাড়ুর চেন্নাইতে অবস্থিত।
ইতিহাস
চ্যানেলটি ২০১৭ সালের নভেম্বরে যাত্রা শুরু করে। সেই থেকে চ্যানেলটি সংবাদভিত্তিক অনুষ্ঠানমালা সম্প্রচার করে আসছে।
জাকার্তার শিক্ষা ব্যবস্থা
জাকার্তা হল ইন্দোনেশিয়া এর প্রধান শহর ও প্রধান শিক্ষা কেন্দ্র।এই শহরে দেশের বহু নামি বিদ্যালয়, উচ্চ বিদ্যালয় ও বিশ্ববিদ্যালয় রয়েছে।শহরটি দেশের উচ্চ শিক্ষার পিঠস্থান।শহরটিতে বহু গবেষণাগার ও আধুনিক প্রযুক্তির প্রতিষ্ঠান রয়েছে।
শিক্ষা ক্ষেত্র
জাকার্তা অনেকগুলো বিশ্ববিদ্যালয়ের কেন্দ্রস্থল,তার মধ্যে ইউনিভার্সিটি অব জাকার্তা জাকার্তায় অবস্থিত সর্ববৃহৎ এবং পুরাতন তৃতীয় পর্যায়ের শিক্ষা প্রতিষ্ঠান । এটি একটি গণ প্রতিষ্ঠান যার ক্যাম্পাস রয়েছে সালেম্বা (কেন্দ্রীয় জাকার্তা) এবং দিপকে,যা জাকার্তার দক্ষিণে অবস্থিত। ইউনিভার্সিটি অব ইন্দোনেশিয়া ছাড়াও, জাকার্তায় আরো আলাদা তিনটি গণ বিশ্ববিদ্যালয় রয়েছে,এগুলো হলঃ শরিফ হিদায়াতউল্লাহ স্টেট ইসলামিক ইউনিভার্সিটি জাকার্তা, স্টেট ইউনিভার্সিটি অব জাকার্তা(ইউএনজে) এবং ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)। জাকার্তায় অবস্থিত কিছু বেসরকারি বিশ্ববিদ্যালয়ের মধ্যে রয়েছে ট্রিসাকতি ইউনিভার্সিটি, মারকু ভুয়ানা ইউনিভার্সিটি, তারুময়ানাগারা ইউনিভার্সিটি, আমা জায়া ইউনিভার্সিটি, পেলিটা হারাপান ইউনিভার্সিটি, বিনা নুসানতারা ইউনিভার্সিটি, প্যানকেসিলা ইউনিভার্সিটি।
স্টোভিয়া(STOVIA, School tot Opleiding van Indische Artsen) ছিল জাকার্তায় অবস্থিত সর্বপ্রথম উচ্চ মাধ্যমিক বিদ্যালয় যা ১৮৫১ সালে প্রতিষ্ঠিত হয়। বৃহৎ শহর এবং রাজধানী হওয়ার কারণে, ইন্দোনেশিয়ার বিভিন্ন অঞ্চল থেকে আসা ছাত্রছাত্রীদের জন্য জাকার্তা বাসস্থানের ব্যবস্থা করে। তাদের মধ্যে অনেকেই হলগুলোতে অথবা বাড়িতে বসবাস করে। মৌলিক শিক্ষার জন্য, বিভিন্ন ধরনের প্রাথমিক এবং মাধ্যমিক স্কুল রয়েছে যা পাবলিক("জাতীয়"), প্রাইভেট("জাতীয় এবং দোভাষী জাতীয় সংযুক্ত") এবং আন্তর্জাতিক স্কুলগুলোকে একত্রে বেঁধেছে। ইন্দোনেশিয়ায় অবস্থিত প্রধান চারটি আন্তর্জাতিক বিদ্যালয়ের মধ্যে রয়েছে গান্ধী মেমোরিয়াল ইন্টারন্যাশনাল স্কুল, IPEKA ইন্টারন্যাশনাল খ্রিষ্টীয়ান স্কুল, জাকার্তা ইন্টারন্যাশনাল স্কুল এবং দ্যা ব্রিটিশ ইন্টারন্যাশনাল স্কুল,জাকার্তা(BIS)। অন্যান্য আন্তর্জাতিক স্কুলগুলোর মধ্যে রয়েছে জাকার্তা ইন্টারন্যাশনাল কোরিয়ান স্কুল, বিনা বাংসা স্কুল, জাকার্তা ইন্টারন্যাশনাল মাল্টিকালাচারাল স্কুল, Australian International School, নিউজিল্যান্ড ইন্টারন্যাশনাল স্কুল, সিঙ্গাপুর ইন্টারন্যাশনাল স্কুল, এবং সেকোলাহ পেলিটা হারাপান.
বিশ্ববিদ্যালয়
১) সরিফ হিদায়াতউল্লাহ স্টেট ইসলামিক ইউনিভার্সিটি জাকার্তা,
২)স্টেট ইউনিভার্সিটি অব জাকার্তা(ইউএনজে)
জাকার্তায় অবস্থিত কিছু বেসরকারি বিশ্ববিদ্যালয়ের ও রয়েছে
অন্যান্য
জাকার্তা ইন্টারন্যাশনাল কোরিয়ান স্কুল,
বিনা বাংসা স্কুল,
জাকার্তা ইন্টারন্যাশনাল মাল্টিকালাচারাল স্কুল, অস্ট্রেলিয়ান ইন্টারন্যাশনাল স্কুল,
নিউজিল্যান্ড ইন্টারন্যাশনাল স্কুল,
সিঙ্গাপুর ইন্টারন্যাশনাল স্কুল
সেকোলাহ পেলিটা হারাপান
জো ডর্ গেয়া ও মর্ গেয়া (চলচ্চিত্র)
জো ডর্ গেয়া ও মর্ গেয়া (উর্দু : جو ڈر گیا وہ مر گیا) নীলি, জাভেদ শেখ, আতিকা ওধো, রিমা খান এবং নাদিম অভিনীত একটি পাকিস্তানি উর্দু ভাষার চলচ্চিত্র। ছবিটি ১৯৯৫ সালের গ্রীষ্মে প্রকাশিত হয়েছিল। ছবিটি বক্সঅফিসে প্রচুর আয় করে।এটি পরিচালনা করেছিলেন ইকবাল কাশ্মীরি এবং এভারনেউ স্টুডিওজ প্রযোজনা করে। ইংরেজি Scared শিরোনামে প্রকাশিত হয়।
নিউ মাল–চ্যাংড়াবান্ধা-নিউ কোচবিহার লাইন
নিউ মাল-চ্যাংরাবান্ধা-নতুন কোচবিহার লাইন হল ২টি লাইনের একটি সেট যা চ্যাংরাবান্ধা কোচবিহার জেলার ভারত-বাংলাদেশ সীমান্তের কাছে একটি সীমান্ত ট্রানজিট পয়েন্ট জলপাইগুড়ি জেলার নিউ মাল এবং কোচবিহার জেলার নিউ কোচবিহার স্টেশনগুলির সাথে সংযোগ করে। পশ্চিমবঙ্গের। এটি উত্তর- পূর্ব সীমান্ত রেলওয়ের আওতাধীন।২০০২ সালে এর গেজ রূপান্তর শুরু হওয়ার আগে লাইনের মালবাজার - চ্যাংরাবান্ধা অংশটি একটি মিটার-গেজ লাইন ছিলো ।মালবাজার-চ্যাংড়াবান্ধা বিভাগটি গেজ রূপান্তরের পরে ২০ জানুয়ারী ২০১৬-এ জনসাধারণের জন্য পুনরায় খোলা হয়েছিল। নতুন চ্যাংরাবান্ধা-নতুন কোচবিহার ব্রড-গেজ লাইনটি নতুন ময়নাগুড়ি-জোগিঘোপা রেললাইনের একটি অংশ হিসাবে উত্তরবঙ্গ থেকে আসামের বিকল্প সংযোগ প্রদানের জন্য একটি সম্প্রসারণ হিসাবে নির্মিত হয়েছিল এবং ফেব্রুয়ারি ২০১৬-এ জনসাধারণের জন্য উন্মুক্ত করা হয়েছিল।
বেঙ্গল ডুয়ার্স রেলওয়ে
বেঙ্গল ডুয়ার্স রেলওয়ে কোম্পানি এই এলাকায় বেশ কয়েকটি মিটার-গেজ লাইন তৈরি করেছিল। এটি ওয়েস্টার্ন ডুয়ার্স খোলার জন্য এবং এই অঞ্চলে চা শিল্পের বিকাশের জন্য তার প্রধান লাইন শুরু করেছিল। মূল লাইনটি তিস্তা নদীর পূর্ব তীরে তৎকালীন বার্নেস ঘাট (বর্তমান ময়নাগুড়ি রোড স্টেশনের কাছে) থেকে মাল জংশন হয়ে ড্যাম ডিম পর্যন্ত প্রসারিত হয়েছিল এবং ১৫ জানুয়ারী ১৮৯৩ সালে পরিষেবার জন্য খোলা হয়েছিল।
১১ জুন ১৮৯৩ সালে জলঢাকা নদীর পশ্চিম তীরের রামশাই চা বাগানে পরিসেবার জন্য লাটাগুড়ি-রামশাই শাখা লাইন খোলা হয়।
মূল লাইনটি আরও দক্ষিণে প্রসারিত হয়েছিল, প্রথমে বার্নস জংশন থেকে বাউড়া (২০ এপ্রিল ১৯০০) এবং তারপরে বাউরা থেকে ভোটমারী (২১ অক্টোবর ১৯০০) এবং অবশেষে ভোটমারী থেকে এটি ২০ নভেম্বর ১৯০০ সালে ইস্টার্ন বেঙ্গল রেলওয়ের লালমনিরহাট জংশনের সাথে সংযুক্ত হয়েছিল।
১৯৪১ সালে বেঙ্গল ডুয়ার্স রেলওয়ে ইস্টার্ন বেঙ্গল রেলওয়ের সাথে একীভূত হয় যা ১৯৪২ সালে বেঙ্গল ও আসাম রেলওয়ে গঠনের জন্য আসাম বেঙ্গল রেলওয়ের সাথে মিলিত হয়। ১৯৪৭ সালে ভারত বিভক্তির আগ পর্যন্ত তারা অপারেটর ছিল।
দেশভাগ-পরবর্তী
১৯৪৭ সালে ভারত বিভাগের পর, লালমনিরহাট জংশনের সাথে সংযোগ বিচ্ছিন্ন হয়ে যায় কারণ লাইনটি ভারতের দিকে চ্যাংরাবান্ধা শেষ হয়। বুড়িমারী থেকে লালমনিরহাট মোড় পর্যন্ত লাইনের বাকি অংশ পূর্ব পাকিস্তানের দিকে পড়েছে।
নিউ জলপাইগুড়ি-আলিপুরদুয়ার-সমুকতলা রোড লাইনের গেজ রূপান্তর না হওয়া পর্যন্ত মিটার-গেজ পরিষেবাগুলি শিলিগুড়ি জংশন থেকে চ্যাংরাবান্ধা পর্যন্ত অব্যাহত ছিল যা এলাকার একমাত্র এমজি লাইন হিসাবে মালবাজার-চ্যাংরাবান্ধা অংশকে বিচ্ছিন্ন করেছে।
গেজ রূপান্তর
দীর্ঘ মালবাজার-চ্যাংড়াবান্ধা রেলওয়ে সেকশনটিকে -এ রূপান্তরিত করা হয়েছিল  ব্রডগেজে, যার জন্য কাজ শুরু হয়েছিল ২০০২ সালে। লাইনটি ২০ জানুয়ারী ২০১৬-এ জনসাধারণের জন্য উন্মুক্ত করা হয়েছিল এবং শিলিগুড়ি জং এবং চ্যাংরাবান্ধার মধ্যে একটি নতুন যাত্রীবাহী ট্রেন চালু হয়েছিল।রামশাইয়ের দিকে পুরানো এমজি শাখা লাইনটি রূপান্তরিত হয়নি এবং ভেঙে ফেলা হয়েছিল।
নতুন আসাম লিংক
উত্তরবঙ্গ ও আসামের মধ্যে একটি তৃতীয় নতুন সংযোগ প্রদানের জন্য, নতুন ময়নাগুড়ি-জোগিঘোপা লাইন প্রকল্পটি ২০০০-০১ সালের রেল বাজেটে অন্তর্ভুক্ত করা হয়েছিল।
নির্বাসখোলা ইউনিয়ন
নির্বাসখোলা ইউনিয়ন বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি অন্যতম ইউনিয়ন।
গ্রামসমূহ
চৌগাছা ইউনিয়নে মোট ১৪টি গ্রাম রয়েছে।
সুদীপ বন্দ্যোপাধ্যায়
সুদীপ বন্দ্যোপাধ্যায় হলেন একজন রাজনীতিবিদ ও লোকসভা সাংসদ। তিনি সর্বভারতীয় তৃণমূল কংগ্রেসের রাজনীতির সাথে যুক্ত।
প্রারম্ভিক জীবন ও শিক্ষা
সুদীপ বন্দ্যোপাধ্যায় ১৯৪৯ সালের ৬ জানুয়ারি জন্মগ্রহণ করেন। তার বাবার নাম বিশ্বেশ্বর বন্দ্যোপাধ্যায় ও মায়ের নাম জ্যোৎস্না বন্দ্যোপাধ্যায়। সুদীপ বন্দ্যোপাধ্যায় কৃষ্ণনাথ কলেজ থেকে স্নাতক হয়েছেন।
রাজনৈতিক জীবন
সুদীপ বন্দ্যোপাধ্যায় ১৯৮৭ সালে সিপিআইএমের মহম্মদ ইসমাঈলকে পরাজিত করে বউবাজার বিধানসভা কেন্দ্র থেকে বিধায়ক হিসেবে নির্বাচিত হন। এরপর তিনি ১৯৯১ ও ১৯৯৬ সালে আবারো বউবাজার বিধানসভা কেন্দ্র থেকে বিধায়ক হিসেবে নির্বাচিত হন।
১৯৯৮ সালে তৃণমূল কংগ্রেস গঠিত হলে টিনি দলটিতে যোগদান করেন। দলটির মনোনয়নে তিনি ১৯৯৮ ও ১৯৯৯ সালে কলকাতা উত্তর পশ্চিম লোকসভা কেন্দ্র থেকে সাংসদ হিসেবে নির্বাচিত হয়েছিলেন।
তাইবুর রহমান
তাইবুর রহমান (জন্ম: ১০ আগস্ট ১৯৯১) একজন বাংলাদেশী ক্রিকেটার। ফেব্রুয়ারি ২০১৮ সালে তাইবুর রহমান এবং আবুল হাসান ২০১৭-২০১৮ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির বিপক্ষে কলাবাগান ক্রীড়া চক্রের হয়ে অষ্টম উইকেটে ১৩৬ রান করেছিলেন। এর আগে কলাবাগান ক্রীড়া চক্রের ম্যাচে একাদশ ওভারে ৭ উইকেটে ৩৪ রান করেন। এটি ছিল বাংলাদেশের লিস্ট এ ক্রিকেটে ১০০ রানের কম রানের বিনিময়ে সাত উইকেট শিকারী একটি দলের পক্ষে প্রথম রানের জুটি।
কল্যাণপুর
কল্যাণপুর বাংলাদেশের রাজধানী ঢাকার একটি এলাকা। এটি ঢাকা উত্তর সিটি কর্পোরেশনের অধীনে দার-উস-সালাম থানার অন্তর্ভুক্ত। মোহাম্মদপুর ডাকঘর (পোস্ট কোড ১২০৭) এর অধীনে এখানে একটি উপ-ডাকঘর রয়েছে।
সুদীপ বন্দ্যোপাধ্যায়
রাজনৈতিক জীবন
২০১১ সাল মমতা বন্দ্যোপাধ্যায় পশ্চিমবঙ্গের মুখ্যমন্ত্রী হিসেবে শপথ গ্রহণের পর সুদীপ বন্দ্যোপাধ্যায় লোকসভায় তৃণমূল কংগ্রেস সংসদীয় দলের নেতা হিসেবে দায়িত্ব গ্রহণ করেন। এছাড়া তিনি ১৩ জুলাই ২০১১ থেকে ২২ সেপ্টেম্বর ২০১২ পর্যন্ত কেন্দ্রীয় সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পালন করেছেন। ২০১৪ সালে তিনি আবারো কলকাতা উত্তর লোকসভা কেন্দ্র থেকে সাংসদ হিসেবে নির্বাচিত হন। ২০১৯ সালে তিনি টানা তৃতীয়বারের মত কলকাতা উত্তর লোকসভা কেন্দ্র থেকে সাংসদ হিসেবে নির্বাচিত হন।
ব্যক্তিগত জীবন
সুদীপ বন্দ্যোপাধ্যায় ১৯৯১ সালের ২৫ জুলাই নয়না বন্দ্যোপাধ্যায়ের সাথে বিবাহবন্ধনে আবদ্ধ হন। তার মত তার স্ত্রী নয়না বন্দ্যোপাধ্যায়ও সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার একজন বিধায়ক।
মায়ামি মাস্টার্স
মায়ামি মাস্টার্স (Miami Masters) মার্কিন যুক্তরাষ্ট্রের ফ্লোরিডা অঙ্গরাজ্যের মায়ামি-ডেড কাউন্টির কি বিস্কেইন শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান স্পন্সর-প্রদত্ত নাম সোনি এরিকসন ওপেন।
প্রতিযোগিতাটি প্রতি বছর মার্চে অনুষ্ঠিত হয়।
মালঞ্চি রেলওয়ে স্টেশন
মালঞ্চি রেলওয়ে স্টেশন বাংলাদেশের নাটোর জেলার প্রাচীনতম একটি রেলওয়ে স্টেশন। এটি ১৯২৭ সালে নির্মিত এবং নাটোর জেলার বাগাতিপাড়া ও লালপুর উপজেলার নিকটবর্তী মালঞ্চি নামক স্থানে অবস্থিত। স্টেশনের কয়েক মিটার পশ্চিমে বাগাতিপাড়া উপজেলা পরিষদের অবস্থান। বর্তমানে রেলওয়ে স্টেশনটি বন্ধ রয়েছে।
পদ্মসম্ভব
রচনা
তিব্বতী বৌদ্ধ গ্রন্থসম্ভারে প্রাপ্ত দুইটি গ্রন্থে পদ্মসম্ভবকে রচয়িতা হিসাবে স্বীকার করা হয়ে থাকে। এর মধ্যে মান-ঙ্গাগ-ল্তা-বা'ই-ফ্রেং-বা গ্রন্থটি গুহ্যগর্ভতন্ত্রের ত্রয়োদশ অধ্যায়ের টীকাভাষ্যবিশেষ। আর্যপায়পাশপদ্মমালাপিন্ডার্থবৃত্তি বা 'ফাগ্স-পা-থাব্স-ক্যি-ঝাগ্স-পা-পাদ্মো-'ফ্রেং-গি-দোন-ব্স্দুস-পা'ই-'গ্রেল-পা  নামক অপর গ্রন্থটি উপায়পাশপদ্মমালানাম নামক মহাযোগ তন্ত্রের টীকাভাষ্য বিশেষ।
পঁচিশজন শিষ্য
পদ্মসম্ভবের পঁচিশজন প্রধান শিষ্য বা র্জে-'বাংস-ন্যের-ল্ঙ্গার তালিকাটি নিম্নরূপ -
জন নিউল্যান্ড (রসায়নবিদ)
জন আলেকজান্ডার রেইনা নিউল্যান্ডস্ ( ২৬ নভেম্বর ১৮৩৭ – ২৯ জুলাই  ১৯৯৮) একজন ব্রিটিশ রসায়নবিদ যিনি পর্যায়সারণীর উপাদানগুলির সময়সীমার বিষয়ে কাজ করেছিলেন।
জীবনী
নিউল্যান্ড ইংল্যান্ডের লন্ডনে জন্মগ্রহণ করেন, তিনি একজন স্কটিশ প্রেসবিটারিয়ান মন্ত্রী এবং তার ইতালীয় স্ত্রীর পুত্র। তিনি তার বাবার কাছে বাড়িতে পড়তেন, এবং পরে রয়্যাল কলেজ অব কেমিস্টিতে অধ্যয়ন করেন। তিনি সামাজিক সংস্কার আগ্রহী ছিলেন।
নিউল্যান্ড প্রথম ব্যক্তি যিনি মৌলসমহূকে তাদের আপেক্ষিক পারমাণবিক ভর হিসেবে সাজানো একটি পর্যায়ক্রমিক টেবিল তৈরি করেন ।
১৮৬৪ সালে জন নিউল্যান্ডস্ (John Newlands) তৎকালে জ্ঞাত সব মৌলকে ক্রমাগত উচ্চ পারমাণবিক ভর হিসেবে সাজিয়ে দেখেন যে, অষ্টম মৌলের গুণাবলি প্রথম মৌলের গুণাবলির সাথে মিলে যায়। একইভাবে দ্বিতীয় মৌলের সাথে নবম মৌলের, তৃতীয় মৌলের সাথে দশম মৌলের পুরোপুরি সাদৃশ্য লক্ষ করা যায়।  এ নিয়মকে অষ্টক সূত্র বলা হয়। এখানে উল্লেখ্য যে,তখনও নিষ্ক্রিয় গ্যাসসমূহ আবিষ্কার হয়নি। এদের আবিষ্কারের পর এ সূত্র দেওয়া হলে দেখা যেত যে, প্রকৃতপক্ষে প্রথম মৌলের সাথে নবম মৌলের সাদৃশ্য আছে। যাহোক, এ সূত্র পর্যায় সূত্রের উন্নতির পথে যথেষ্ট অবদান রাখলেও সে সময় এটা সমাদৃত হয়নি। অবশ্য পরবর্তীকালে এর গুরুত্ব বোঝা যায় এবং সে কারণে ১৮৮৭ সালে রয়েল সোসাইটি তাঁকে এ কাজের জন্য ডেভি মেডেলে ভূষিত করেন।
যৌথ বন ব্যবস্থাপনা
ঐতিহাসিক পটভূমি
যৌথ বন ব্যবস্থাপনা বা JFM-এর ধারণাটির প্রথম সূত্রপাত হয় ১৯৭১ খ্রিস্টাব্দে পশ্চিমবঙ্গের পশ্চিম মেদিনীপুর জেলার আরাবাড়ি অরণ্যে। এই প্রকল্পটির সূচনা করা হয়েছিল জনগনের দাবি মেনে ধ্বংসের হাত থেকে অরণ্যকে বাঁচাতে। বনদপ্তরের নীতি অনুযায়ী ১৯৭১ খ্রিস্টাব্দে দক্ষিণবঙ্গে শালগাছের জঙ্গল পুনরুদ্ধারের জন্য মেদিনীপুর শহর থেকে ৩০ কিমি দূরে আরাবারি অরণ্যে ডিভিশনাল ফরেস্ট অফিসার (DFO) শ্রী অজিত কুমার ব্যানার্জির নেতৃত্বে শালগাছ চাষের ব্যবস্থা করা হয়। তিনি স্থানীয় ১১টি গ্রামের মানুষের সঙ্গে আলোচনা করে ১৯৭২ খ্রিস্টাব্দে বন সুরক্ষা কমিটি (FPC) গড়ে তোলেন। এই কমিটিকে সদ্য রোপিত শালগাছের রক্ষণাবেক্ষণের দায়িত্ব দেওয়া হয়। বিনিময়ে স্থানীয় মানুষদের গ্রামীণ নিযুক্তি স্কিমে চাকরির ব্যবস্থা ও কাঠের পরিবর্তে অন্য বনজ সম্পদ আরোহণের অধিকার দেওয়া হয়। এই উদ্যোগ সফল হয়।
ব্যবস্থাপনা
আরাবারির ঘটনায় অনুপ্রাণিত হয়ে ভারত সরকারের পরিবেশ ও বনমন্ত্রক সমস্ত রাজ্য সরকারকে, স্থানীয় জনসাধারণ এবং স্বেচ্ছা সংগঠনগুলিকে সঙ্গে নিয়ে বন উন্নয়নের চালননীতি প্রণয়ন করে। সেই অনুযায়ী ২২টি রাজ্য সরকার সংশ্লিষ্ট রাজ্য বনদপ্তরকে যৌথ বন ব্যবস্থাপনা করবার নির্দেশ দেয়। বর্তমানে ভারতে ১৭.৩৩ মিলিয়ন হেক্টর বন পরিচালনে যৌথ বন ব্যবস্থাপনা সহায়তা করে। এর অধীনে অনেকগুলি কমিটি গঠিত হয় যেগুলি বন সংরক্ষণের ভূমিস্তরে কাজ করে থাকে। এই কমিটিগুলি হল :
জীববৈচিত্র্য সংরক্ষণে ভূমিকা
জীববৈচিত্র্য সংরক্ষণে যৌথ বন ব্যবস্থাপনার ভূমিকাগুলি হল:
কুসুমাগ্রজ
বিষ্ণু বামন শিরওয়াদকর (২৭ ফেব্রুয়ারি ১৯১২ - ১০ মার্চ ১৯৯৯), কুসুমাগ্রজ নামে পরিচিত, একজন মারাঠি কবি, নাট্যকার, ঔপন্যাসিক এবং ছোট গল্প লেখক। তিনি স্বাধীনতা, ন্যায়বিচার এবং বঞ্চিতদের মুক্তির বিষয়ে লিখতেন।
তিনি ১৯৭৪ সালে নটসম্রাটের জন্য মারাঠি ভাষায় সাহিত্য আকাদেমি পুরস্কার, পদ্মভূষণ (১৯৯১) এবং ১৯৮৭ সালে জ্ঞানপীঠ পুরস্কার  পান।
তিনি ১৯৬৪ সালে মারগাওতে অনুষ্ঠিত অখিল ভারতীয় মারাঠি সাহিত্য সম্মেলনের সভাপতি হিসেবেও দায়িত্ব পালন করেন।
প্রাথমিক জীবন এবং শিক্ষা
কুসুমাগ্রজ ১৯১২ সালের ২৭ ফেব্রুয়ারি নাসিকে, একটি দেশস্থ ব্রাহ্মণ পরিবারে, গজানন রঙ্গনাথ শিরওয়াদকর নামে জন্মগ্রহণ করেন।  ১৯৩০-এর দশকে তিনি এই নামে এমনকি তাঁর কিছু কবিতা প্রকাশ করেছিলেন। ১৯৩০ সালে জীবনের কিছুটা দেরীতে, তার নাম পরিবর্তন করে বিষ্ণু ওয়ামন শিরওয়াদকর রাখা হয়। পরে তিনি 'কুসুমাগ্রজ' নামটি গ্রহণ করেন। তিনি তার প্রাথমিক শিক্ষা পিম্পলগাঁওয়ে এবং উচ্চ বিদ্যালয়ের শিক্ষা গ্রহণ করেন নাসিকের নিউ ইংলিশ স্কুলে, যেটিকে এখন নাসিকের জেএস রুংথা হাই স্কুল বলা হয়। তিনি মুম্বাই বিশ্ববিদ্যালয় থেকে ম্যাট্রিকুলেশন পাস করেন। ১৯৪৪ সালে, তিনি মনোরমাকে বিয়ে করেন (বিবাহপূর্ব : গাঙ্গুবাই সোনাওয়ানি); যিনি ১৯৭২ সালে মারা যান। তিনি কোলহাপুরের রাজারাম কলেজের সাথে যুক্ত ছিলেন। বিশিষ্ট সমালোচক কেশব রঙ্গনাথ শিরওয়াদকর (১৯২৬-২০১৮) ছিলেন তাঁর ছোট ভাই।
কর্মজীবন
শিরওয়াদকর নাসিকে এইচপিটি আর্টস কলেজে থাকাকাকীন, রত্নাকর পত্রিকায় তার কবিতাগুলি প্রকাশিত হয়। শিরওয়াদকর কুড়ি বছর বয়সে ১৯৩২ সালে  নাসিকের কলারাম মন্দিরে দলিতদের প্রবেশের অধিকারের দাবির সমর্থনে সত্যাগ্রহ আন্দোলনে যোগ দেন।
শিরওয়াদকর ১৯৩৩ সালে ধ্রুব মন্ডল (ध्रुव मंडळ) প্রতিষ্ঠা করেন এবং নবা মনু (नवा मनू) নামে একটি পত্রিকাতে লিখতে শুরু করেন। সেই একই বছরে ওনার কবিতাগুচ্ছ জীবন লহরী (जीवन लहरी) প্রকাশিত হয়।  ১৯৩৪ সালে এইচপিটি আর্টস কলেজ, নাসিক থেকে মারাঠি এবং ইংরেজি মাধ্যমে আর্টসে স্নাতক ডিগ্রি লাভ করেন।
শিরওয়াদকর ১৯৩৬ সালে গোদাবরী সিনেটোন লিমিটেডে যোগ দেন এবং সতী সুলোচনা চলচ্চিত্রের চিত্রনাট্য লেখেন। সিনেমাটিতে তিনি লক্ষ্মণ চরিত্রে অভিনয় করেছেন। তবে ছবিটি সফল হয় নি।
তিনি পরে সাংবাদিক হিসেবে কাজ করেন। তিনি সাপ্তাহিক প্রভাত (सप्ताहिक प्रभात), দৈনিক প্রভাত (दैनिक प्रभात), সারথি (सारथी), ধনুর্ধারী (धनुर्धारी), এবং নবযুগ এর মতো সাময়িকীতে লিখেছেন। ১৯৪২ কুসুমাগ্রজের কর্মজীবনের একটি মোড় ছিল, কারণ মারাঠি সাহিত্যের জনক বিষ্ণু সাখারাম খান্দেকর কুসুমগ্রজের কবিতার সংকলন, বিশাখা (বিশাখা) তার নিজের খরচে প্রকাশ করেছিলেন এবং তার মুখবন্ধে কুসুমাগ্রজকে মানবতার কবি হিসাবে বর্ণনা করেছিলেন।, লিখেছেন, "তার কথাগুলি সামাজিক অসন্তোষ স্পষ্ট করে দেখায় ঠিকই কিন্তু আশাবাদী দৃঢ় বিশ্বাস বজায় রাখে যে পুরানো বিশ্ব একটি নতুন বিশ্বকে পথ ছেড়ে দিচ্ছে।" এটির প্রকাশনাকাল ভারত ছাড়ো আন্দোলনের সাথে মিলে যায়, এবং স্বাধীনতার বার্তা বহন করে এবং দাসত্বের বিরুদ্ধে রুখে দাঁড়ায় এবং শীঘ্রই এর কথা যুবক-যুবতীদের কাছে জনপ্রিয় হয়ে ওঠে; সময়ের সাথে সাথে এটি ভারতীয় সাহিত্যে তার স্থায়ী জায়গা করে নেয়।
১৯৪৩ সালের পর, তিনি অস্কার ওয়াইল্ড, মোলিয়ার, মরিস মেটারলিঙ্ক এবং শেক্সপিয়ারের মতো সাহিত্যিকদের নাটকগুলির ধারায় লিখতে শুরু করেন, বিশেষ করে শেক্সপিয়রের ট্র্যাজেডি নাটকগুলি, যা সেই সময়ের মারাঠি থিয়েটারকে উত্সাহিত করতে গুরুত্বপূর্ণ ভূমিকা পালন করেছিল। এই উদ্দীপনা ১৯৭০ এর দশকে অব্যাহত ছিল যখন শেক্সপিয়রের নাটক কিং লিয়ারের ওপর ভিত্তি করে নির্মিত তাঁর সেরা নাটক নটসম্রাট, ১৯৭০ সালে প্রথম মঞ্চস্থ হয়, যেখানে প্রধান চরিত্রে ছিলেন ছিলেন শ্রীরাম লাগু।  ১৯৪৬ সালে, তিনি তার প্রথম উপন্যাস বৈষ্ণব (वैष्णव) এবং তার প্রথম নাটক দূরচে দিবে (दूरचे दिवे) লেখেন। ১৯৪৬ থেকে ১৯৪৮ সাল পর্যন্ত তিনি স্বদেশ (स्वदेश) নামে একটি সাপ্তাহিক পত্রিকা সম্পাদনা করেন।
স্বভাবগতভাবে তিনি একান্ত থেকে একচেটিয়া পর্যন্ত বিস্তৃত হলেও, তিনি একটি প্রখর সামাজিক বোধের অধিকারী ছিলেন এবং সামনাসামনি আন্দোলনে নিজেকে জড়িত না করেই তিনি হতদরিদ্রদের সমস্যাগুলিকে তুলে ধরতে সক্ষম হয়েছিলেন। ১৯৫০ সালে, তিনি নাসিকে লোকহিতবাদী মন্ডল (লোকহিতবাদী; সমাজ কল্যাণের জন্য সংগঠন) প্রতিষ্ঠা করেন যা এখনও বিদ্যমান। তিনি স্কুল ছাত্রদের জন্য কিছু একাডেমিক পাঠ্যপুস্তকও সম্পাদনা করেছিলেন।
তার লেখাগুলি, ভারতীয় স্বাধীনতা সংগ্রামের সময় জাতীয় বিদ্রোহের প্রতিফলন এবং স্বাধীনতা-উত্তর যুগে এটি মারাঠি লেখকদের মধ্যে ক্রমবর্ধমান সামাজিক-সচেতনতার দিকে নিয়ে যায়, যা আধুনিক দলিত সাহিত্যের প্রারম্ভকে চিহ্নিত করে।
শিরওয়াদকর সংযুক্ত মহারাষ্ট্র আন্দোলনেও সক্রিয় অংশগ্রহণকারী ছিলেন।
পুরস্কার এবং স্বীকৃতি
মারাঠি সাহিত্যে তাঁর কাজকে সম্মান জানাতে, প্রতি বছর কুসুমাগ্রজের জন্মদিন, ২৭ ফেব্রুয়ারি, "মারাঠি ভাষা দিন" (मराठी भाषा दिन) (অনুবাদ- মারাঠি ভাষা দিবস) হিসাবে পালিত হয়।
মৃত্যু
তিনি ১০ মার্চ ১৯৯৯ সালে নাসিকে মৃত্যুবরণ করেন, যেখানে তার বাড়ি কুসুমাগ্রজ প্রতিষ্ঠানের অফিস হিসাবেও ব্যবহৃত হয়।
লেখা
কবিতার সংকলন
সম্পাদিত কবিতা সংকলন
গল্প সংগ্রহ
নাটক
একাঙ্ক নাটক
উপন্যাস
কুসুমাগ্রজের কাজের দৃশ্যায়ন
কুসুমাগ্রজের মেঘদূতের অনুবাদ জলরঙ শিল্পী নানা যোশী এঁকেছিলেন। এই দৃশ্যগুলি ১৯৭৯ সালে মেনাকা দিওয়ালি সংখ্যায় প্রকাশিত হয়েছিল নটসম্রাট, ভিভি শিরওয়াদকরের লেখা একটি নাটক যার জন্য তিনি অনেক প্রশংসা পেয়েছিলেন, এই নাটকটির থিয়েটার রূপান্তর সফলভাবে চলার পর, পরিচালক মহেশ মাঞ্জরেকার, প্রবীণ অভিনেতা নানা পাটেকরের সাথে নটসম্রাটকে (২০১৬), চলচিত্রের রূপ দিয়েছিলেন।
তথ্যসূত্র
<references group="" responsive="0">
আলফ্রেড রেথেল
আলফ্রেড রেথেল (জন্ম মে ১৫, ১৮১৬ - ডিসেম্বর ১, ১৮৫৯) একজন জার্মান চিত্রশিল্পী। তিনি মূলত ঐতিহাসিক ঘটনাবলীকে বিষয় করে ছবি আঁকতেন।
প্রাথমিক জীবন ও শিক্ষা
রেথেল ১৮১৬ সালে জার্মানির আখেনে জন্মগ্রহণ করেন। শৈশবেই তিনি ছবি আঁকার প্রতি আগ্রহী হয়ে উঠেন। মাত্র তের বছর বয়সে তিনি একটি ছবি আঁকেন যা ডুসেলডোর্ফ আর্ট একাডেমির শিক্ষকগণ প্রশংসা করেন। এই একাডেমিতে তার ভর্তি নিশ্চিত হয়। এখানে তিনি কয়েক বছর পড়েলেখা করেন। তার আঁকা বেশ কিছু ছবি তাকে খ্যাতি এনে দেয়। বিশেষ করে প্রাচীন জার্মান রোমান ক্যাথোলিক সেন্ট বনিফেস-এর আঁকা একটি ছবি শিল্পীমহলে বেশ আলোচিত হয়।
শিল্পীজীবন
বিশ বছর বয়সে রেথেল ফ্রাঙ্কফুর্টে চলে আসেন। তিনি ফ্রাঙ্কফুর্টের রাজপ্রাসাদের দেয়াল ফ্রেস্কো মাধ্যমে সুসজ্জিত করার কাজ পান। তিনি ঐতিহাসিক ঘটনাবলীকে বিষয় করে এসময় বেশ কিছু উল্লেখযোগ্য চিত্রকর্ম তৈরি করেন। ফ্রাঙ্কফুর্ট সিটি কাউন্সিল ভবনে অলঙ্কারের জন্য তিনি বেশ কিছু চিত্রকর্ম তৈরি করেন। প্রায় ছয় বছর ধরে এগুলো প্রস্তত করেন। ১৮৪২ সালে তিনি ক্রসিং অব দ্য আল্পস নামের একটি চিত্র সিরিজের কাজ শুরু করেন। ১৮৪৪ সালে রেথেল রোম পরিদর্শনে যান। ১৮৪৬ সালে তিনি নিজ শহর আখেনে চলে আসেন। এসময় তিনি একধরনের মানসিক রোগে ভুগতে শুরু করেন। এই রোগের উৎপত্তি তার শৈশব কালেই ঘটে। এসময়ে তার আঁকা অধিকাংশ ছবির বিষয়ই বিচিত্র এবং অদ্ভুত। তবে শিল্পের মান বিচারে সেগুলো সমালোচকগণের দৃষ্টি কাড়তে সক্ষম হয়। রেথেলের আঁকা নেমেসিস নামের একটি ছবি শিল্পীমহলে প্রশংসিত হয়। এই ছবিতে দেখা যায় একটি মৃতদেহ ভূমিতে শায়িত অবস্থায় পড়ে রয়েছে। দেহের সামনে দিয়ে খুনি অন্ধকারে পালিয়ে যাচ্ছে। মৃতদেহের উপরে একজন দেবদূত দৃশ্যমান। এই ছবিটি ফ্রাঙ্কফুর্টের একজন উচ্চপদস্থ ব্যক্তি লটারির জয়ের মাধ্যমে পেয়ে যান।
মৃত্যু
১৮৫৯ সালের ডিসেম্বরে মাত্র ৪৩ বছর বয়সে রেথেল ডুসেলডোর্ফে মৃত্যুবরণ করেন। তার মৃত্যুর কারণ ছিল মস্তিষ্কের রোগ। রেথেলের জীবনের শেষাংশে তার ভাই অটো রেথেল তার দেখাশোনা করেন।
গ্লেন চ্যাপেল
গ্লেন চ্যাপেল (Glen Chapple; জন্ম: ২৩ জানুয়ারি, ১৯৭৪) ইয়র্কশায়ারের স্কিপটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করছেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে দক্ষতা প্রদর্শন করে চলেছেন।
প্রথম-শ্রেণীর ক্রিকেট
১৯৯৩ সালে ওল্ড ট্রাফোর্ডে মাত্র ২৭ বলে ও ২১ মিনিটে গ্ল্যামারগনের বিপক্ষে এ কীর্তিগাঁথা রচনা করেন। তবে, ম্যাথু মেনার্ড ও টনি কট্টি’র চেষ্টায় ডিক্লেয়ার করা হয়েছিল। লর্ডসে ১৯৯৬ সালের ন্যাটওয়েস্ট ট্রফির চূড়ান্ত খেলায় এসেক্সের বিপক্ষে স্মরণীয় ক্রীড়ানৈপুণ্য প্রদর্শন করেন। খেলায় তিনি ৬/১৮ পান ও গোল্ড অ্যাওয়ার্ড লাভ করেন। প্রথম-শ্রেণীর ক্রিকেটে ছয়টি সেঞ্চুরির সন্ধান পেয়েছেন। মার্ক পেট্টিনি’র সাথে প্রথম-শ্রেণীর ক্রিকেটে দ্রুততম সেঞ্চুরির রেকর্ড রয়েছে তার।
আন্তর্জাতিক ক্রিকেট
আগস্ট, ২০০৩ সালে ক্যাপবিহীন অবস্থায় স্পিন বোলার গারেথ ব্যাটি ও ব্যাটসম্যান এড স্মিথের সাথে তাকেও ট্রেন্ট ব্রিজ টেস্টে সফরকারী দক্ষিণ আফ্রিকার মোকাবেলা করার উদ্দেশ্যে ১৩ সদস্যের দলে নেয়ার জন্য অন্তর্ভুক্ত করা হয়। দল নির্বাচকমণ্ডলীর সদস্য জিওফ মিলারের মতে, অতিরিক্ত স্পিন ও দ্রুত বোলিংয়ের বিকল্প হিসেবে ব্যাটি ও চ্যাপেলকে নেয়া হয়। কেননা, তারা স্ব-স্ব কাউন্টির পক্ষে বেশ ভালো ক্রীড়ানৈপুণ্য প্রদর্শন করেছিলেন। ঐ মৌসুমে চ্যাপেল ২৭ উইকেট ও ৪৫.১৮ গড়ে রান তুলেন। তবে, চূড়ান্ত একাদশে তাকে রাখা হয়নি।
কাউন্টি চ্যাম্পিয়নশীপে সফলতা লাভের প্রেক্ষিতে ১৩ জুন, ২০০৬ তারিখে বেলফাস্টে আয়ারল্যান্ডের বিপক্ষে একটিমাত্র একদিনের আন্তর্জাতিকে অভিষেক ঘটে তার। কিন্তু চার ওভার উইকেটবিহীন অবস্থায় বোলিং করার পরপরই তিনি আঘাতপ্রাপ্ত হন। এরপর শ্রীলঙ্কা সফরের জন্য তাকে দলে রাখা হলেও তলপেটের আঘাতের কারণে বাদ দেয়া হয়। এরপর থেকেই তিনি ইংল্যান্ড দলের বাইরে থাকেন।
সম্মাননা
২০০২ মৌসুমে ল্যাঙ্কাশায়ারের বর্ষসেরা খেলোয়াড় হন তিনি। ২০০৪ সালে ল্যাঙ্কাশায়ারের আর্থিক সুবিধাপ্রাপ্তির মৌসুমে তিনি পুরস্কৃত হন। ল্যাঙ্কাশায়ারকে শিরোপা জয়ে তার অনবদ্য ভূমিকায় ২০১২ সালে উইজডেন কর্তৃক বর্ষসেরা ক্রিকেটার হিসেবে ঘোষণা দেয়া হয়। এ প্রসঙ্গে তিনি বলেন, ব্যক্তিগতভাবে মৌসুমটি চমৎকারভাবে কাটিয়েছি। স্বাভাবিক কারণেই এ পুরস্কার লাভ করেছি। তবে, এ কৃতিত্ব গত বছরে বেশ ভালো করা খেলোয়াড়দের জন্যেই সম্ভবপর হয়েছে। ল্যাঙ্কাশায়ারের জন্য এটি চমকপ্রদ বছর। এ পুরস্কার প্রাপ্তিতে নিঃসন্দেহে খেলোয়াড়গণ বিরাট ভূমিকা পালন করেছেন।
সামিউর রহমান
সামিউর রহমান (জন্ম: ৩ ডিসেম্বর, ১৯৫৩ - ১৯ এপ্রিল ২০২২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তার ভাই ছিলেন ও তারা একত্রে জাতীয় দলের নিয়মিত খেলোয়াড় হিসেবে অংশ নিতেন।
১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন।
আইসিসি ট্রফি
ইংল্যান্ডে অনুষ্ঠিত ১৯৭৯ সালের প্রথম আইসিসি ট্রফিতে উপেক্ষিত হন। তবে, ১৯৮২ সালের প্রতিযোগিতায় দলের অন্যতম সদস্যরূপে দলকে চতুর্থ স্থানে নিয়ে যান। ১৮.৮৫ রান খরচায় ৭ উইকেট দখল করেন। পশ্চিম আফ্রিকার বিপক্ষে প্রথম খেলায় তিনি ৩/৩১ লাভ করেন। ১৯৮৬ সালের প্রতিযোগিতায় ৩ খেলায় মাত্র ৩ উইকেট পান।
খেলোয়াড়ী জীবন
১৯৮৬ সালে এশিয়া কাপ প্রতিযোগিতায় দুইটি ওডিআইয়ে অংশগ্রহণ করেন। তবে, কোন উইকেট লাভে ব্যর্থ হন। ৩১ মার্চ, ১৯৮৬ তারিখে মোরাতুয়ায় রফিকুল আলমের সাথে একযোগে পাকিস্তানের বিপক্ষে তার ওডিআই অভিষেক ঘটে। ২ এপ্রিল, ১৯৮৬ তারিখে ক্যান্ডিতে স্বাগতিক শ্রীলঙ্কার বিপক্ষে সর্বশেষ ওডিআইয়ে অংশ নেন তিনি।
খেলোয়াড়ী জীবন থেকে অবসর নেয়ার পর রেফারির দায়িত্ব পালন করেছেন সামিউর রহমান।
এদিত ক্রেসোঁ
এদিত ক্রেসোঁ (Édith Cresson এদিত্‌ ক্রেসোঁ) (জন্মপদবী: কঁপিওঁ, ২৭ জানুয়ারি ১৯৩৪) একজন ফরাসি রাজনীতিবিদ। তিনি ফ্রান্সের প্রথম নারী প্রধানমন্ত্রী ছিলেন। তিনি ১৯৯১ থেকে ১৯৯২ সাল পর্যন্ত ফ্রান্সের প্রধানমন্ত্রীর দায়িত্ব পালন করেন। ফ্রান্সের প্রথম নারী হিসেবে প্রধানমন্ত্রীর দায়িত্ব পালন ছাড়া তাঁর মেয়াদ তেমন ঘটনাবহুল ছিল না। গবেষণা, বিজ্ঞান ও প্রযুক্তি বিষয়ক ইউরোপীয় কমিশনার পদে থাকাকালীন দুর্নীতির অভিযোগে তাঁর রাজনৈতিক কর্মজীবনের পরিসমাপ্তি ঘটে।
ইফতেখার আহমেদ চৌধুরী
ইফতেখার আহমেদ চৌধুরী (জন্ম: ২৫ অক্টোবর ১৯৪৬) হলেন একজন বাংলাদেশী কূটনীতিক ও শিক্ষাবিদ। তিনি ২০০৭ থেকে ২০০৯ পর্যন্ত বাংলাদেশ তত্ত্বাবধায়ক সরকারে পররাষ্ট্র এবং পাবর্ত্য চট্টগ্রাম বিষয়ক উপদেষ্টা হিসেবে দ্বায়িত্ব পালন করেন।
জন্ম ও প্রাথমিক জীবন
ইফতেখার আহমেদ চৌধুরী ১৯৪৬ সালের ২৫ অক্টোবর তৎকালীন ব্রিটিশ ভারতের (বর্তমানে বাংলাদেশ) ঢাকায় জন্মগ্রহণ করেন। তার পিতার নাম গিয়াসউদ্দিন আহমেদ এবং মাতার নাম রফিকুন্নেসা খাতুন।
মনতলা রেলওয়ে স্টেশন
মনতলা রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে মনতলা রেলওয়ে স্টেশন তৈরি করা হয়।
পরিষেবা
মনতলা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
৯এক্সও
৯এক্সও একটি ভারতীয় টিভি চ্যানেল, যা ইংরেজি গান প্রচার করে থাকে। চ্যানেলটির প্রধান কার্যালয়, মুম্বইতে অবস্থিত।
ইতিহাস
৯এক্স মিডিয়ার মালিকানাধীন চ্যানেলটি ২০১২ সালের ২৪শে এপ্রিল যাত্রা শুরু করে। ২০১৪ সালের হিসাব অনুযায়ী ভারতের ৬৭.৫৪% বাড়িতে চ্যানেলটি উপলভ্য।
সম্প্রচার কার্যক্রম
চ্যানেলটি যুব সমাজকে টার্গেট করে অনুষ্ঠানমালা প্রচার করে থাকে। চ্যানেলটি ইংরেজি গান সম্প্রচার করে থাকে। তাছাড়া, চ্যানেলটি নতুন ভারতীয় ব্যান্ডের গাওয়া ইংরেজি গানও সম্প্রচার করে, যাতে তারা তাদের প্রতিভা প্রদর্শন করতে পারে।
অনুষ্ঠানমালা
চ্যানেলটিতে প্রচার করা উল্লেখযোগ্য অনুষ্ঠানগুলো হল:
মিউজিক ফেস্টিভাল
চ্যানেলটি বেঙ্গালুরুতে সানবার্ন এরেনা মিউজিক ফেস্টিভালের আয়োজন করেছিল, যাতে পারফর্ম করেছিলেন বিখ্যাত সুইডিশ ডিজে ও সংগীত পরিচালক অ্যাক্সওয়েল।
পল্লবী থানা
পল্লবী থানা বাংলাদেশের ঢাকা বিভাগের ঢাকা জেলায় অবস্থিত একটি থানা।
ভৌগোলিক অবস্থান
পল্লবী থানার অবস্থান হলো । এর মোট এলাকা হলো ১৭ বর্গ কিমি।
জনসংখ্যা
১৯৯১ সালের আদমশুমারির হিসাবে পল্লবী থানার মোট জনসংখ্যা ৩৬৪০০০। এর মধ্যে পুরুষ ৫২.৭৪% ও নারী ৪৭.২৬%। এখানে সাক্ষরতার হার ৩২.৪%।
প্রশাসনিক অঞ্চল
পল্লবী থানায় রয়েছে ১টি ইউনিয়ন/ওয়ার্ড, ১৬+২৭টি মৌজা/মহল্লা।
নীরা আর্য
জন্ম ও শিক্ষাজীবন
নীরা আর্য ১৯০২ সালের ৫ মার্চ ভারতের তৎকালীন যুক্তপ্রদেশের অধুনা উত্তরপ্রদেশ রাজ্যের বাগপত জেলার খেকড়া শহরে জন্মগ্রহণ করেছিলেন।  তার পিতা শেঠ ছজুমল ছিলেন সে সময়ের এক বিশিষ্ট ব্যবসায়ী। তার ব্যবসা-বাণিজ্য সারা দেশে ছড়িয়ে পড়েছিল। তার পিতার ব্যবসায়ের মূল কেন্দ্র ছিল কলকাতা। তাই কলকাতাতে তার পড়াশোনা শুরু হয়েছিল। নীরা আর্য হিন্দি, ইংরেজি, বাংলার পাশাপাশি আরও অনেক ভাষায় দক্ষ ছিলেন। তিনি ব্রিটিশ ভারতের সিআইডি ইন্সপেক্টর শ্রীকান্ত জয়রঞ্জন দাসকে বিবাহ করেন। শ্রীকান্ত জয়রঞ্জন দাস ছিলেন  ইংরেজপ্রভু ভক্ত অফিসার। মূলতঃ শ্রীকান্ত জয়রঞ্জন দাসকে গুপ্তচরবৃত্তি করে নেতাজি সুভাষ চন্দ্র বসুকে হত্যা করার দায়িত্ব দেওয়া হয়েছিল।
স্বাধীনতা সংগ্রামে অংশগ্রহণ
থাম্ব|নীরা আর্য নেতাজি সুভাষচন্দ্র বসুর জীবন বাঁচাতে তিনি ইংরেজ সেনাবাহিনীর পদস্থ অফিসার শ্রীকান্ত জয়রঞ্জন দাসকে হত্যা করেছিলেন। একসময় সুযোগ পেয়ে শ্রীকান্ত জয়রঞ্জন দাস নেতাজিকে হত্যার জন্য গুলি চালিয়েছিলেন, কিন্তু সেই গুলি  নেতাজির গাড়ীর চালককে বিদ্ধ করে ।  কিন্তু এরই মধ্যে নীরা আর্য  শ্রীকান্ত জয়রঞ্জনের পেটে বেয়নেট চালিয়ে হত্যা করে। শ্রীকান্ত জয়রঞ্জন দাস নীরা আর্যের স্বামী ছিলেন, তাই স্বামী হত্যার কারণে নেতাজি তাঁকে নাগিনী বলে অভিহিত করেছিলেন। আজাদ হিন্দ ফৌজ আত্মসমর্পণের পরে, সমস্ত বন্দী সৈন্যকে দিল্লির লাল কেল্লায় বিচারে মুক্তি দেওয়া হয়েছিল, কিন্তু নীরাকে স্বামী হত্যার কারণে  দ্বীপান্তরের সাজা দেওয়া হয়েছিল। জেলে বন্দীদশায় সেখানে তাঁকে  কঠোর শারীরিক নির্যাতনের শিকার হতে হয়েছিল। স্বাধীনতার পরে, তিনি ফুল বিক্রি করে জীবনযাপন করেছিলেন, তবে কোনও সরকারী সহায়তা বা পেনশন গ্রহণ করেননি।  তার ভাই বসন্ত কুমারও একজন মুক্তিযোদ্ধা ছিলেন। তিনি স্বাধীনতার পর সন্ন্যাসী হয়েছিলেন।  নীরা স্বাধীনতা সংগ্রামে তার ভূমিকা নিয়ে আত্মজীবনীও লিখেছেন। উর্দু লেখক ফারহানা তাজ'কে তিনি তার জীবনের অনেক ঘটনা  শুনিয়েছিলেন। তিনি তার জীবন নিয়ে স্বাধীনতা সংগ্রামের পটভূমিতে একটি উপন্যাসও রচনা করেন।
আজাদ হিন্দ ফৌজের প্রথম গুপ্তচর
ডান|থাম্ব| স্বাধীনতা সংগ্রামী সরস্বতী রাজামণি এবং নীরা আর্য পবিত্র মোহন রায় আজাদ ভারতীয় সেনাবাহিনীর মহিলা এবং পুরুষ উভয়  গোয়েন্দা বিভাগের প্রধান  ছিলেন। তবে নীরা আর্য আজাদ হিন্দ ফৌজের প্রথম গুপ্তচর হওয়ার গৌরব অর্জন করেছেন। নেতাজি সুভাষ চন্দ্র বসু নিজেই নীরাকে এই দায়িত্ব দিয়েছিলেন। তার সঙ্গী মনবতী আর্য , সরস্বতী রাজামণি  এবং দুর্গা মল্লা গোর্খা এবং যুবক ড্যানিয়েল কালে   তার সামরিক গোয়েন্দা শাখার সাথে যুক্ত ছিল।  তারা নেতাজির জন্য গুপ্তচরবৃত্তির কাজ করত।    তার আত্মজীবনীতে বর্ণিত গুপ্তচরবৃত্তি সম্পর্কিত এক সময়ের একটি অংশ নিম্নরূপ -
শ্যামলী, ঢাকা
শ্যামলী বাংলাদেশের রাজধানী ঢাকার একটি ব্যস্ততম এলাকা।
নামকরণ
এই এলাকায় শ্যামলী সিনেমা হল নামে একটি প্রেক্ষাগৃহ রয়েছে, যার নাম থেকে এই এলাকার নামকরণ করা হয়েছে “শ্যামলী”। তবে ২০০৭ সালে পুরনো সিনেমা হল ভবনটি ভেঙে শ্যামলী স্কয়ার মার্কেট কমপ্লেক্স নির্মাণ করা হলে নবনির্মিত ভবনে ২০১৪ সাল থেকে নতুনভাবে শ্যামলী সিনেমা হল চালু হয়।
যজ্ঞ
যজ্ঞ (সংস্কৃত: यज्ञ, ভক্তি, উপাসনা, নৈবেদ্য) হিন্দুধর্মে পবিত্র অগ্নির সামনে যে কোনও আচারের কথা বলা হয়, প্রায়শই মন্ত্র দিয়ে। যজ্ঞ বৈদিক ঐতিহ্য, যা বৈদিক সাহিত্য, ব্রাহ্মণ ও যজুর্বেদে বর্ণিত হয়েছে। পবিত্র অগ্নি-এর উপস্থিতিতে প্রতীকী নৈবেদ্য থেকে পবিত্র অগ্নিতে বিস্ফোরণ ও মুক্তি প্রদান করা থেকে ঐতিহ্য বিকশিত হয়েছে।
যজ্ঞ আচার-সংক্রান্ত গ্রন্থগুলিকে বৈদিক সাহিত্যের কর্ম-কাণ্ড (আচার-কর্ম) অংশ বলা হয়েছে, বৈদিক উপনিষদে থাকা জ্ঞান-কাণ্ড (জ্ঞান) অংশের বিপরীতে। যজ্ঞের মতো আচার-অনুষ্ঠানের যথাযথ সমাপ্তি ছিল হিন্দু দর্শন, মীমাংসা দর্শনের কেন্দ্রবিন্দু। যজ্ঞ হিন্দু বিবাহের মতো হিন্দু রীতিতে কেন্দ্রীয় ভূমিকা পালন করে চলেছে। আধুনিক প্রধান হিন্দু মন্দির অনুষ্ঠান, হিন্দু সম্প্রদায় উদযাপন, বা সন্ন্যাস দীক্ষা অনুষ্ঠানে বৈদিক যজ্ঞ অন্তর্ভুক্ত হতে পারে, অথবা বিকল্পভাবে আগমিক আচারের উপর ভিত্তি করে।
ব্যুৎপত্তি
যজ্ঞ শব্দের মূল সংস্কৃত 'যজ' যার অর্থ 'পূজা করা, আদর করা, সম্মান করা, শ্রদ্ধা করা' এবং প্রাথমিক বৈদিক সাহিত্যে দেখা যায়, যা খ্রিস্টপূর্ব দ্বিতীয় সহস্রাব্দে রচিত। ঋগ্বেদ, যজুর্বেদ এবং অন্যদের মতে এর অর্থ হল "উপাসনা, কোন কিছুর প্রতি ভক্তি, প্রার্থনা ও প্রশংসা, উপাসনা বা ভক্তি, নৈবেদ্য বা উৎসর্গের একটি রূপ, সমর্পণ"। বৈদিক পরবর্তী সাহিত্যে, এই শব্দটির অর্থ প্রকৃত বা প্রতীকী নৈবেদ্য বা প্রচেষ্টার সাথে যে কোনো ধরনের আচার, অনুষ্ঠান বা ভক্তি। থাম্ব|কালীপূজায় যজ্ঞ করা হচ্ছে। যজ্ঞের মধ্যে প্রধান আনুষ্ঠানিক ভক্তি অন্তর্ভুক্ত ছিল, পবিত্র অগ্নি সহ বা ছাড়া, কখনও কখনও ভোজ ও সম্প্রদায়ের অনুষ্ঠানগুলির সাথে। নিগল বলছে, দেবতাদের পূজা (দেবপূজন), ঐক্য (সঙ্গতীকরণ) ও দাক্ষিণ্য (দান) এর তিনগুণ অর্থ রয়েছে।
সংস্কৃত শব্দটি জরথুস্ত্রবাদের আবেস্তান শব্দ "যাসনা" এর সাথে সম্পর্কিত। বৈদিক যজ্ঞের বিপরীতে, যদিও, যাসনা একটি নির্দিষ্ট ধর্মীয় সেবার নাম, কোন শ্রেণীর আচার নয়, এবং তাদের "আগুনের পরিবর্তে জলের সাথে সম্পর্ক রয়েছে"। সংস্কৃত শব্দটি আরও প্রাচীন গ্রিক ἅζομαι (হাজোমাই), "শ্রদ্ধা করা" এর সাথে সম্পর্কিত, প্রোটো-ইন্দো-ইউরোপীয় মূল*Hyeh₂ǵ (হাই₂জি)- ("পূজা") থেকে উদ্ভূত।